  Виталий Пронин Та нуналъёсы Россиын ужаны кутскиз быръёнъёсын герӟаськем юанъёсъя центр. 10-тӥ сентябре Россиысь 20 улосын ортчозы быръёнъёс: выль тӧроос, интыосысь парламентъёсы депутатъёс быръемын луозы.Та нуналъёсы адямиосты ас улон интызыя пусъён понна заявлениосты кутон мынэ ни. Быръёнъёсъя территориальной комиссиос заявлениосты 4-тӥ сентябрёзь кутозы, нош участковой комиссиос - 8-тӥ сентябрёзь.Со сяна, Россиын ужаны кутскиз быръёнъёсын герӟаськем юанъёсъя центр. 29-тӥ августысен со ужалоз ӵукна 9.00 часысен ӝыт 18.00 часозь (Москва дыръя). Нош 30-тӥ августысен ужалоз уй-нунал ӵоже.  Информационно-справочной центр ужамысь дугдоз 12-тӥ сентябре 18.00 часын.Пӧсь телефонлэн номерез - 8-800-301-1209. Отчы жингыртыса, тодыны луоз быръёнъя кампания сярысь, асьстэлэн быръёнъёсъя правоосты пумысь. Со сяна,  курыны быгатоды асьтэ быръёнъёсъя комиссидылэсь телефонъёссэ.Елена Миннигараева Туспуктӥз А. Горбунов  